**Eterna Tinereţe**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eterna Tinereţe

Când în scumpa zi solemnă, sus pe norii cerului

Va fi-acea mare întâlnire, în prezenţa Domnului,

Cu toţi cei ce-au înviat, în văzduh vom fi răpiţi,

Lângă îngeri, zeci de mii, vom fi-n etern fericiţi

Când zbura-vom peste nori, l-apelul Cuvântului.

Lângă Domnul nostru bun, vom sălăşlui mereu

Îmbrăcaţi în strălucire sub semnul de curcubeu,

Liberi şi nestingheriţi, vom avea drept în cetate

La măreţul pom al vieţii, cu fructe înmiresmate

Pe care ni l-a promis Domnul nostru Dumnezeu.

Lângă râul de viaţă, cu-apa-i scumpă de cristal

Sub cedri vom odihni, care cresc falnici pe mal,

Toti vom bea din apa vieţii, cu izvoru-i nesecat

De sub tronul cel de aur, unde Domnul l-a fixat

Pentru sfânta închinare, cântând imnul triumfal.

Pentru scumpa mântuire, din harfe-L vom lăuda

Pe Isus, Domnul vieţii, jertfa sfântă din Golgota,

Fiind cu îngerii egali, puşi în drepturi şi în tihnă,

Vom fi-o turmă şi-un Păstor, la apele de odihnă

Şi-n răsunetul de harfe nimeni nu va forţa nota.

Pentru totdeauna veşnici nu vom mai îmbătrâni

Căci prea scumpa tinereţe în etern s-o primeni,

Vom trăi şi vom cunoaşte multe taine şi mistere

Care toate ne vor spune, de a Domnului putere

Cum păcatu-n veci l-a şters, şi nu va mai reveni.

În setea de cunostinţe, studia-vom tot mereu,

Adunând pentru ştiinţă, minuni dela Dumnezeu,

Despre viaţa altor lumi şi despre bunul lor mers,

Despre legi ce-n veşnicie, sunt fixate-n Univers

Legi, ce-a căror existenţă, nu vor avea apogeu.

O! Ce-adâncă, va fi ştiinţa, prin minunile creării,

Despre sori, despre sisteme, şi legile guvernării!

Legi ce-n jurul Tronului toate-au fost orânduite,

Mărturii lămuritoare, că-n veci sunt desăvârşite

Legi din dragoste redate, supuse fiind cercetării.

Flavius Laurian Duverna

02 octombrie 2006